കാരുണ്യ തണലില് പീപ്പിള് ഫൗണ്ടേഷന് നാദപുരം കുമ്മങ്കോട് വിധവക്ക് വീടൊരുക്കി നാദാപുരം : പീപ്പിള് ഫൗണ്ടേഷന് നേതൃത്വത്തില് നാദാപുരം കുമ്മങ്കോട് അശോകന്റെ വിധവക്ക് വീട് നിര്മിച്ച് നല്കി.ആറ് ലക്ഷം രൂപയോളം ചെലവ് വന്ന നിര്മാണ പ്രവൃത്തിക്ക് രണ്ടര ലക്ഷം രൂപ ഫൗണ്ടേഷന് നല്കിയത്. ബാക്കി തുക ഫൗണ്ടേഷന് പ്രവര്ത്തകര് നാട്ടുകാരുടെ സഹായത്തോടെ സമാഹരിക്കുകയായിരുന്നു. അശോകന്റെ മരണ ശേഷം മൂന്ന് സെന്റ് സ്ഥലത്തെ താല്ക്കാലിക കൂരയിലാണ് കുടുംബം കഴിഞ്ഞിരുന്നത്. വീടിന്റെ സമര്പ്പണം പീപ്പിള് ഫൗണ്ടേഷന് ജില്ലാ പ്രതിനിധി സി അബ്ദുസമദ് നാദാപുരം ഗ്രാമ പഞ്ചായത്ത് പ്രസിഡന്റ് വിവി മുഹമ്മദലിക്ക് താക്കോല് കൈമാറി നിര്വഹിച്ചു. പീപ്പിള് ഫൗണ്ടേഷന്റെ കാരുണ്യ പ്രവര്ത്തനം മാതൃകാപരമാണെന്ന് വിവി മുഹമ്മദലി പറഞ്ഞു.കരയത്ത് കുഞ്ഞബ്ദുല്ല ഹാജി അധ്യക്ഷത വഹിച്ച ചടങ്ങില് സി വി ഹമീദ് ഹാജി സ്വാഗതം പറഞ്ഞു. ചടങ്ങില് കോണ്ഗ്രസ് ബ്ലോക്ക് പ്രസിഡന്റ് അഡ്വ.സജീവന്, ഗ്രാമ പഞ്ചായത്തംഗം ആയിഷ ഗഫൂര്, ജമാഅത്തെ ഇസ് ലാമി ഏരിയ പ്രസിഡന്റ് കെ കാസിം, എന്നിവര് സംസാരിച്ചു. In the shadow of mercy People Foundation provided a house for a widow in Nadapuram Kummankode